Etter vurdering av de 171 søknadene og samtale med fire kandidater har NORA besluttet å tilsette Ernst S. Olsen i den tidsavgrensede rådgiverstillingen ved hovedsekretariatet. Han kommer til NORA med solid kjennskap til både organisasjonen og regionen, bl. a. etter å ha vært generalsekretær for Vestnordisk råd og ansvarlig for nordisk samarbeid i den færøyske utenrikstjeneste. I samarbeid med det nordiske fiskerisamarbeid og Kujalleq kommune arrangerer NORA denne uken en konferanse med de vestnordiske fiskeriministre i Narsarsuaq, Syd-Grønland, om «fiskeripolitikk til gjensidig fordel for næring og samfunn». Konferansen legger til rette for fiskeripolitisk erfaringsutveksling mellom landene og debatt mellom myndigheter og næringsliv. Den 15. juni underskrev NORA og det færøyske fiskeriministeriet en avtale om implementeringen av to prosjekter i Færøyenes nordiske formannskap, «Vekst i blå bioøkonomi». De to prosjektene følger opp anbefalinger fra formannskapskonferansen som ble avholdt i Tórshavn, Færøyene, sommeren 2015, og rammebevillingen er på DKK 4.000. 000.